โครงการ 1 ข้าราชการ 1 ครอบครัว ทำงานเป็นทีม มีพี่เลี้ยงหลายกระทรวง แก้ปัญหาทุกมิติให้กลุ่มเปราะบาง ต้นปีหน้าเริ่มโครงการแก้ปัญหาทันที
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ชี้แจงโครงการ 1 ข้าราชการ 1 ครัวเรือน ว่า ศูนย์อำนวยการขจัดความยากจนและพัฒนาชนบทตามปรัชญาเศรษฐกิจพอเพียง กระทรวงมหาดไทย ได้วางโครงสร้างแล้ว ซึ่งสำนักงานพัฒนาเศรษฐกิจและสังคมแห่งชาติ (สศช.) ได้รวบรวมข้อมูลประชาชน ในกลุ่มเปราะบางอ่อนด้อยไว้ ในระบบการพัฒนาคนแบบชี้เป้า หรือทีพีแมป (TPMAP) ดังนั้นก็จำข้อมูลดังกล่าวเข้าไปดูแลแก้ปัญหาในทุกเรื่องทุกมิติ ทั้งเรื่องการศึกษา สาธารณสุข รายได้ ชีวิตความเป็นอยู่ ขั้นตอนคือ เมื่อมีข้อมูลในพื้นที่แล้วทั้งหมด จากนั้นจะส่งข้อมูลให้ทีมในระดับพื้นที่ เตรียมตัวลงไปดูว่า กลุ่มคนเหล่านี้เป็นอย่างไรและจำนำมาวางแนวทางแก้ไขปัญหาต่อไป โดยทุกภาคส่วนจะดำเนินการช่วยเหลือกันและแก้ปัญหาให้จบ ในระดับพื้นที่ หรืออำเภอเท่านั้น ซึ่งทีมที่จัดลงไปจะคอยเป็นพี่เลี้ยงให้แต่ละครัวครอบครัว ซึ่งโครงการนี้ดูต้นแบบมาจากต่างประเทศ โดยทำโครงการแบบ 1 ต่อ 1 แต่ประเทศไทย ดูทุกช่วงวัยและทุกมิติ จึงต้องประสานหน่วยงานราชการที่เกี่ยวข้องเป็นพี่เลี้ยงที่มากกว่า 1 คน ใน 1 ทีม หรือประมาณ 3-5 คน และเบื้องต้นจะดำเนินการ 1 ทีม ต่อ 15 ครอบครัวขณะนี้ กำลังอยู่ระหว่างการสำรวจ ที่จะต้องดำเนินการให้แล้วเสร็จในเดือนธันวาคมนี้ จากนั้นต้นปี 2565 จะนำข้อมูลมาวิเคราะห์และจัดทีมพี่เลี้ยงระดับตำบล ดำเนินการแก้ปัญหาให้ตรงจุด เบื้องต้นมีครัวเรือนที่จะได้รับการช่วยเหลือประมาณ 1 ล้านครัวเรือน